Document ID: 32005D0754

KOMISJONI OTSUS,
19. oktoober 2005,
teaduse ja uute tehnoloogiate eetika Euroopa töörühma liikmete nimetamise kohta kolmandaks ametiajaks
(2005/754/EÜ)
EUROOPA ÜHENDUSTE KOMISJON,
võttes arvesse komisjoni 16. detsembri 1997. aasta otsust (SEK(97) 2404), millega luuakse teaduse ja uute tehnoloogiate eetika Euroopa töörühm ja millega antakse töörühma liikmete ametisse nimetamise õigus Euroopa Komisjoni presidendile,
võttes arvesse komisjoni 26. märtsi 2001. aasta otsust (K(2001) 691), mis käsitleb teaduse ja uute tehnoloogiate eetika Euroopa töörühma volituste muutmist,
võttes arvesse komisjoni 11. mai 2005. aasta otsust 2005/383/EÜ teaduse ja uute tehnoloogiate eetika Euroopa töörühma volituste pikendamise kohta, (1)
võttes arvesse 20. mail 2005 teaduse ja uute tehnoloogiate eetika Euroopa töörühma veebisaidil avaldatud avalikul konkursil osalemise kutset, mille tähtaeg oli 20. juuni 2005,
ning arvestades järgmist:
(1)
Teaduse ja uute tehnoloogiate eetika Euroopa töörühm on Euroopa Komisjoni sõltumatu ja valdkondadevaheline nõuandeorgan, mis koosneb 15 liikmest.
(2)
Avalikul konkursil osalemiseks esitati 38 taotlust. (2) Kümme endist teaduse ja uute tehnoloogiate eetika Euroopa töörühma liiget on tagasivalimiseks sobilikud (3) ja üheksa nendest soovib oma kandidatuuri kaalumist.
(3)
Teaduse ja uute tehnoloogiate eetika Euroopa töörühma liikmete hulgas on vajalik tagada sobilik tasakaal kutseoskuste ja kogemuste vahel.
(4)
Liikmed nimetatakse ad personam nende isiklike oskuste ja omaduste tõttu,
ON OTSUSTANUD JÄRGMISELT:
Artikkel 1
Järgmiste teaduse ja uute tehnoloogiate eetika Euroopa töörühma liikmete ametiaega pikendatakse nelja aasta võrra:
1.
Rafael Capurro
2.
Inez de Beaufort
3.
Göran Hermerén
4.
Linda Nielsen
5.
Pere Puigdomenech Rosell
6.
Günter Virt
Artikkel 2
Järgmised isikud nimetatakse teaduse ja uute tehnoloogiate eetika Euroopa töörühma liikmeks neljaks aastaks:
1.
Emmanuel Agius
2.
Diána Bánáti
3.
Anne Cambon-Thomsen
4.
Carlo Casini
5.
Jozef Glasa
6.
Hille Haker
7.
Julian Kinderlerer
8.
Krzysztof Marczewski
9.
Paula Martinho da Silva
Artikkel 3
Käesolev otsus avaldatakse Euroopa Liidu Teatajas.
Brüssel, 19. oktoober 2005

Labels: 16
7
0
9
15